text: 
  Folkelig støtte " Orlando har forårsaget noget af en revolution i 
  Palermo, " siger Antonio Cimino fra " Den Koordinerede Bevægelse mod 
  Mafiaen ", en organisation, der er startet for at bekæmpe organiseret 
  kriminalitet på Sicilien. " Han har umådelig stor støtte, især i de 
  de fattigste kvarterer. "
  
  " Jeg respekterer virkelig Orlando, " siger Michela Buscemi. To af 
  hendes brødre er blevet dræbt af mafiaen, og hun vidnede i retten 
  mod de mistænkte drabsmænd. " Han var den eneste, der rakte en hånd 
  frem for at hjælpe mig. "
  
  " Hvis Orlando forsvinder, ved jeg ikke, hvad der vil ske. Han er 
  vort sidste håb, " siger Emilia Bonsignore. Hendes mand, der var 
  medlem af Palermos byråd, blev myrdet for to år siden, da han 
  prøvede at afsløre en kriminel transaktion til 192 mill. kr., hvor 
  byrådsmedlemmer var indblandet.
  
  Sådanne udtryk for folkelig støtte hjælper senator Orlando til at 
  udholde " min vanskelige tilværelse ", som han beskriver det.
  
  En anden kilde til styrke, siger han, er det pres, udenlandske 
  regeringer lægger på Italien for at få løst dets problem med den 
  organiserede kriminalitet.
  
  
  
  